05-12-2024

Suliap normua 2024 - 437

All. nr. 24858934

Postboks 269

3900 Nuuk

Oqarasuaat (+299) 34 50 00

Fax (+299) 34 63 55

E-maili: apn@nanoq.gl

www.naalakkersuisut.gl

|  |
| --- |
| MødereferatAtaatsimiinnermit imaqarniliaq |
| Sumiiffik:Sumiiffik | **Aalisarnermut Piniarnermullu Naalakkersuisoqarfik NC, quleriit arfineq aappaat aamma teams atorlugu ataatsimiinneq, ulloq 5 dec, 2024 nal 10:00-11:00**  |
|  |  |
| EmneSammisaq | **Aalisarneq pillugu Siunnersuisoqatigiit ataatsimiinnerat 2024-199** |
|  |  |
| PeqataasutDeltagere | Bent Sørensen, SulisitsisutMikkili Skourup Hansen, QAKHenrik Sandgreen, QAKMiki Brøns, PS Bent Salling, PSJohn Biilmann, APNKatrine Kærgaard, APN Masaana Dorph, APNClaus E. Nielsen, KANUAPNAJenseeraq Poulsen, ONKNGerth Lynge, NUSUKAMartin Schiøtz, NIPNANVittus Qujaukitsoq, KNAPK, (teamsikkut)Hentzar Pedersen, APF (teamsikkut) Lisbeth Due Schonemann-Poul, SFG, (teamsikkut) |
|  |  |
| FraværendeNajuutinngitsut |  |
|  |  |
| Ataatsimiinnermi imaqarniliortoqAllatsi  |  Masaana, APN |

**Aalisarneq pillugu Siunnersuisoqatigiit ataatsimiinnerat nr. 199**

1. **Oqaluuserisassat akuerineqarnerat**

Akuerineqarpoq.

1. **Siunnersuisoqatigiit kingullermik ataatsimiinnerannit imaqarniliap akuersissutigineqarnera**

Akuerineqarpoq, KNAPK-mit iluarsiissut ataaseq ilanngullugu.

1. **Suliat isummerfigineqarnissaat**
	1. APN-imit nalinginnaasumik ilisimatitsineq

**APN:**  Savalimmiunut Norgemullu 2025-moortumik isumaqatigiissuteqartoqarpoq, Pineqarput Savalimmiormiut ammassassuartassaat 600 tons-inik ikilisinneqarput saarullernartassaallu 3.250 tons-inik amerlaneqarlutik. Savalimmiut 2024-misuulli amerlatigisunik pissarsipput.

Pineqarput Norgep saarullittassai 300 tons-inik ikilineqarput aamma saarulliusartassat misaqqarnartassallu 75 tons-inik. Paarlattuanik, Norgep Kalaallit Nunaata kitaani qaleralittassai 200 tons-inik kiisalu Tunumi 55 tons-inik ikilisinneqarput.

Inernerisut inaarutaasumik ulloq 16/12 Naalakkersuisunit akuersissutigineqassapput.

EU-mut aalisarnermut tapiliussaq eqqarsaatigalugu taanna maannakkut Naalakkersuisunit aamma EU-mit akuerineqarsimalerpoq, sapaatip akunneratalu tulliani (12/12) Bruxelles-imi atsioqatigiinnissaq pilersaarutaavoq. Matuma kingorna tapiliussami pisassiissutaasut allakkanik paarlaasseqatigiinneq aqqutigalugu EU-mut neqeroorutigineqassapput. Kiisalu aqutsinissamut pilersaarutit nutaat il.il. pillugit ilisimatitsissuteqartoqarpoq.

Aallarteqqinnissamut tapiissutit pillugit inatsit nutaaq Inatsisartunit akuerineqarpoq ullorlu 1. januar 2025-mi atuutilissalluni. Qinnuteqaatinut immersuiffissat aamma sullissivik.gl-imi oqaasertaliussassat nutarteriffiginerat – kiisalu maleruagassat nutaat pillugit paasititsiniutissat naalakkersuisoqarfiup suliarai.

Pisarineqarsinnaasut tamarmiusut:

Avataani saarullittassanut, suluppaagartassanut, uiluittassanut, nunat tamalaat imartaanni saarullernartassanut, Tunup avataani qaleralittassanut, saniatigut pisanut pisassiissutinut kiisalu Kalaallit Nunaata Kitaani Tunumilu raajat pisarineqarsinnaasut tamarmiusut Naalakkersuisunit akuerineqarput. Saattussanut, sinerissap qanittuani saarullittassanut aamma sinerissap qanittuani qaleralittassanut pisarineqarsinnaasut tamarmiusut ulloq 16. december Naalakkersuisunit akuerineqarnissaat naatsorsuutigineqarpoq.

Kalaallit Nunaata Kitaata avataani qaleralittassat eqqarsaatigalugit: Naalakkersuisumut innersuussutigineqarpoq, Kalaallit Nunaata Kitaata avataani qaleralittassanut pisarineqarsinnaasut tamarmiusut 33.005t-iussasut, 2023-misut aamma 2024-misut amerlassusillit. Tamatumani Kalaallit Nunaanni pisarineqarsinnaasut tamarmiusut 16.502,5 tons-inngortippai.

Innersuussinermut tassunga tunuliaqutaasoq tassaavoq, Canadamik oqaloqatiginnittarnerit takutimmassuk, pisarineqarsinnaasut tamarmiusut, aalisagaqatigiit amerlassutsimikkut pitsaammata, amerlassutsip qaffaseqataanik aalajangersaanissaq ernumanartinneqanngitsoq, taakkulu tikkuuppaat siunnersuineq misissuinernit paasissutissanit ikittunit tunuliaqutaqartumik suliarineqarsimasoq taamaammallu suli nalornissutaasinnaasunik annertuunik ilaqarluni.

MSC-imut tunngatillugu pingaartuuvoq aqutsinissamut pilersaarut malissagatsigu, kisianni Canada-tuut pisarineqarsinnaasut tamarmiusut aamma ataqatigiissaarlugillu aalajangersortassagigut, tassa aalisagaqatigiit taakku peqatigalugit avittaratsigit.

2025-ip ingerlanerani qaleralinnut aqutsinissamut pilersaarut nutarteriffigissavarput, matumanilu pisarineqarsinnaasunik tamarmiusunik-aalajangersaasarnitta pisariillisaaviginissaa pingaaruteqarpoq, taaaneqartartoq Harvest Control Rule, Canada peqatigalugu. 2025-mi upernaap ingerlanerani suleqatigiissitami peqataasinnaanissaq pillugu aggersarneqarumaarpusi.

Naatsorsuutigineqarportaaq 2025-mi Kalaallit Nunaanni aalisariutinut avataani pisassat ulloq 16. december-imi Naalakkersuisunit agguataarneqassasut. Taamaalilluni avataasiorluni sinerissallu qanittuani aalisartut naatsorsuutigisinnaavaat 2025-mut akuersissutissanik, ulloq 16. december 2024-p kingorna tigusinnaassallugit.

**QAK:** Sinerissap qanittuani qaleralinnik pisassat, siunnersuinerup aamma pisarineqarsinnaasut tamarmiusut akornanni attuumassuteqarneq. Tamatuma avataasiorluni qaleralinnik aalisarnermi MSC sunnersinnaavaa?

**APN:**  NAFO Scientific Council-ip akuersaarnikuuaa aalisagaqatigiit marluusut: sinerissap qanittuaniittut avataaniittullu, taamaammat siunnersuinerit marluupput. Taamaattumik sinerissap qanittuani pisarineqarsinnaasut tamarmiusut, avataasiortut MSC-iannut sunniuteqassanngilaq. Avataasiortut MSC-iat pillugu saqqummiussisoqaqqammivoq, tassanilu tamanna oqaaqqissaariffigineqanngilaq.

**SFG:** sapaatip akunnera kingunneq saqqummiussineq ingerlalluarpoq. MSC pillugu apeqquteqateqaqqinnissamut maannakkut ullunik 14-inik piffissaqartoqarpoq.

* 1. Aalisarnermut inatsimmik suliaqarneq pillugu ilisimatitsineq

Nalunaarutit:

PNNP pillugu nalunaarut, inuttaqartarneq, aalisarnerup teknikkikkut iluarsartuussivigineqarnera aamma akuersissutit pisassiissutillu tamarmik tusarniutigineqarput. PNNP pillugu nalunaarut, inuttaqartarneq, aalisarnerup teknikkikkut iluarsartuussivigineqarnera aamma akuersissutit pisassiissutillu akuersissutigineqarnissaat naatsorsuutigineqarpoq, ukiullu nikinnerani saqqummiunneqartussaassallutik tusarniaanermi akissutit taakkulu pillugit naalakkersuinikkut suliarinninnerit aallaavigalugit. Teknikkikkut iluarsartuussivigineqarneq, tusarniaanermut killiliussap ulloq 19/12 killeqartup suliaqarfigeqqinnissaa pisariaqarsinnaavoq, taamaammat nalunaarut taanna januarip qiteqqunnerani aatsaat akuerineqarlunilu saqqummiunneqassasoq ilimagineqarpoq. Piffissap taassuma ingerlanerata nalaani, Piujuartitsineq siunertaralugu aalisarnerup teknikikkut iluarsartuussivigineqarnera suliniutit kiisalu Imartani Kalaallit Nunaata aalisarnikkut oqartussaaffigisaani raajarniarneq pillugu nalunaarutit malillugit aalisarneq maleruagassiorfigineqassaaq.

Nalunaarutit allat taakku suliarineqarnerat ingerlavoq, matumani taakku arlallit tusarniutigineqarlutik nassiussuunneqarnissaat sioqqullugu inuussutissarsiortut ataatsimeeqatigiinnermut aggersarneqarnissaat naatsorsuutigineqarpoq. Upernaap ingerlanerani nalunaarutit sinneri tusarniutigineqarlutik nassiussorneqarnissaat naatsorsuutigaarput. Kisianni tusarniaanerit ilaat soorunami qinersisoqarneranit kinguartinneqarsinnaapput, taassuma pinissaa pillugu nalunaaruteqarneq aallaavigalugu.

Nalunaarutit sinneruttut sisamat tassaapput: misileraalluni aalisarneq, inuussutissarsiutiginagu aalisarneq, saniatigut pisat nunamilu suliffissuit, usinik nuussisarneq aamma umiarsuit tunitsiviit.

**QAK:** Aalisarneq pillugu inatsit nutaaqalernikuuvoq, kisianni aqutsinissamut pilersaarut imminnut assortuupput. Saattuarniarneq. Teknikkikkut iluarsartuussinerit. Politikkikkut attuumassutilimmik isummersuutit amerlavallaaqaat. Tunngaviusumik killeqarfimmut qanittumi raajarniarluni aalisarneq ingerlanneqarpoq. Aalisarnerup teknikikkut iluarsartuussivigineqarnerat pillugu nalunaarummi ilanngussat amigaataapput.

**PS:** Aningaasaqarnermut inatsit, aningaasanut inatsimmut nalunaarutit ilanngullugit naatsorsorneqarsimanngillat. Tamatuma nuna tamakkerlugu eqqussavaa., Tassanngaannaq nunatta karsiata 60 mio. kr.-it amigaatigilerpai.

**Sulisitsisut:** Nalunaarutit sisamat aalisarnermut inatsimmik suliaqarnermut ilanngillat. Aningaasanut inatsit politikkertaqarpallaarpoq.

**PS:** Inatsisartut aningaasaqarnermut ataatsimiititaliamik isummersoqatigiinnermiikkatta. Politikikkut pisut amerlavallaarput.

**APN:** Isummat saqqummiunneqartut tamarmik, tusarniaanermut akissutissinni allassimasariaqarput.

**QAK:** Aalisarneq pillugu siunnersuisoqatigiit mianerseqqusisariaqarput, nalunaarutini tusarniutigineqartuni taakkunani siunissamut qanippallaamut isiginiarpallaarput. Naalakkersuisunut oqariartuuteqartariaqarpugut.

PNNP-imik atuuttunngortitsineq:

Avataani qaleralinniarnermut PNNP-imik atuilersitsinermut atatillugu, Tunumi qaleralinnut PNNP-imut naatsorsuisarnerit pillugit illuatungerisanut tusarniaanerit nassiussuunneqarnikuupput, tassa pisarineqarsinnaasut tamarmiusut akuerineqarnikuummata. Illuatungerisanik tusarniaanermut killigititaq tassaavoq 27/12. Matuma kingorna ukiup nikinnissaa sioqqullugu kikkut tamarmik akuersissutit nutaat pissatik tigussavaat.

Kalaallit Nunaata Kitaata avataani qaleralinniarnermut PNNP eqqarsaatigalugu, pisarineqarsinnaasut tamarmiusut akuerineqareerpata aatsaat illuatungerisanut tusarniaanerit nassiunneqarsinnaapput. 1. januar 2025-mi aalisarnermik aallartitsisinnaanissamut akuersissutit suliarineqarnissaat naatsorsuutigineqarpoq, taamaalilluni ulloq 1. januar aalisarneq aallartissinnaaniassammat tassa naatsorsuinerit pillugit illuatungerisanik tusarniaanermut piffissaqartoqartariaqarmat.

Saattussanut PNNP eqqarsaatigalugu pisarineqarsinnaasut tamarmiusut aalajangersarneqareerpata, illuatungerisanut tusarniaanermi allakkat nassiunneqassapput. Aallartitsisinnaanissamut akuersissut aamma illuatungerisanut tusarniaanermi allakkanut ilaavoq, tassa 2024-mi pisassat pisarineqarsimasut februar-imi inaarutaasumik nalunaarsorneqarnerat naammassippat aatsaat inaarutaasumik naatsorsuinerit suliarineqarsinnaammata.

Aqutsiveqarfimmi 47-imi umiatsiaaqqanut nammineq kajumissutsimik PNNP-eqalersunut, illuatungerisanut tusarniaanermi allakkat nassiunneqarnikuupput. Akerliliissutit ikittuarannguit tiguneqarnikuupput, taakku suliarineqarput. Ulluni makkunani qinnuteqartunut tamanut allakkat nassiussuunneqarput, akuersissutaatissanik qaqugu tigussanerlugjt naatsorsuutigisinnaaneraat pillugu – pisarineqarsinnaasut tamarmiusut aalajangersarneqarnerisa kingorna – kiisalu qinnuteqaammik taamaatitsinissamut piffissaliussatut killiussaq taamaalilluni kinguartinneqarnikuuvoq 27/12-imut.

Atortulersuutit paasissutissallu:

Atortulersuutitsinnik nutarterineq naalakkersuisoqarfiup aamma ingerlatileruttorpaa, taamaalilluta inatsit nutaaq aallaavigalugu akuersissutinik il.il. tunniussisinnaanngorniassagatta. Matumani ilaatigut KANUAPNA-p nittartagaani, aalisarnermut inatsimmi piumasaqaataasutut, aalisarneq pillugu paasissutissanik siullertut suliarisimasanik juullertinnagu tamanut saqqummiussinissaq naatsorsuutigineqarpoq. Siullertut pisassiissutit aamma avataasiorluni pisassiissutinit pisat kiisalu pisassanik niuerfiit pineqassapput. 2025-p ingerlanerani sukumiinerusumik allassimasut amerlanerusut saqqummiunneqartartussaapput, matumani akuersissutit ilanngullugit. Aalisarneq pillugu siunnersuisoqatigiit malinnaatikkumaarpagut.

* 1. Aqutsinissamut pilersaarutit sisamat nutarterneqarneqarnerat pillugu ilisimatitsineq

Tunumi suluppaakkanut aqutsinermut pilersaarut akuerineqarpoq – taannalu tamanut saqqummiunneqarnissaminut piareersarneqarpoq.

Saarullinnut aqutsinissamut pilersaarut ulloq 12. december-imi akuersissutigineqassasoq naatsorsuutigineqarpoq, matuma kingorna tamanut saqqummiunneqarnissaminut piareersarneqassaaq.

Sinerissap qanittuani qaleralinnut aqutsinissamut pilersaarut, ukiuni arlalinni suliarineqarnikuusoq ulloq 16. december-imi akuersissutigineqassasoq naatsorsuutigineqarpoq, matuma kingorna tamanut saqqummiunneqassaaq.

Aqutsinissamut pilersaarutinut assigiinngitsunut suleqatigiissitani peqataasimasunut tamanut, annertuumik suliaqarsimanerannut, tapersiissutitut ilanngussaannut aamma pitsaasumik oqaloqatigiinnissamut piumassuseqarnikuunerannut kiisalu naaperiaassutaannut naalakkersuisoqarfik qujassuteqarumavoq, taamaalilluta aalisagaqatigiiaanut pingaarutilinnut taakkununnga aqutsinissamut pilersaarutit ilaanni anguniakkatsinnik angusaqarsinnaaniassagatta.

* 1. Aqutsinissamut pilersaarutit pillugit aalajangiineq (ilanngussaq takuuk)

Aalisarnermut tunngassutilinnut aqutsinissamut pilersaarutinik sulinermut pingaarnersiugassat allassimaffiat malillugu, Aalisarneq pillugu siunnersuisoqatigiinnut Aalisarnermut Piniarnermullu Naalakkersuisoqarfiup innersuussutigaa, 2025-mi aqutsinissamut pilersaarutinik suliaqarnermi tulliuttutut pingaarnersiuisoqassasoq:

1. Nipisanut aqutsinissamut pilersaarummik nutarterineq naammassiniarneqassasoq. Suleqatigiissitaq pilersinneqareerpoq sulineralu aallartereerluni. Aqutsinissamut pilersaarut nutartigaq ulloq 1. marts 2025-mi atuuttunngussaaq.
2. Kalaallit Nunaata Kitaani raajarniarnermi aqutsinissamut pilersaarut nutarteriffigineqassasoq. Pilersaarut 31. december 2025-mi naassaaq. Tassannga suliaqarneq januaarip qaammataani aallartisarneqassasoq naatsorsuutigineqarpoq.
3. Kalaallit Nunaata Kitaani avataani qaleralinniarnermut aqutsinissamut pilersaarut nutarteriffigineqassasoq. Pilersaarut 31. december 2025-mi naassaaq. Raajanut aqutsinissamut pilersaarutip naammassineqareernerata kingorna sulineq aallartinneqassasoq naatsorsuutigineqarpoq.
4. Kapisilinnut aqutsinissamut pilersaarut nutarteriffigineqassasoq. Aqutsinissamut pilersaarut 2025-mi naassaaq. 2026-mi aalisarneq sioqqullugu taanna naammassineqarsimassaaq.

Aqutsinissamut pilersaarutit sisamat nutarteriffigineqartussaammata, 2025-mi aqutsinermut pilersaarutit nutaat suliarinissaat aallartinneqassanngitsut naalakkersuisoqarfiup innersuussutigaa.

***Aalisarneq pillugu siunnersuisoqatigiinnit akuerineqarpoq.***

1. **Siunnersuisoqatigiit Naalakkersuisunut saaffiginnissutigisinnaasaannik killiffiat.**

Soqanngilaq.

1. **Naalakkersuisunut oqariartuutit**

**QAK:** Aalisarneq pillugu Siunnersuisoqatigiit Naalakkersuisunut ima oqaaseqarput. KNAPK kiisalu Sulisitsisut peqatigalugit suliaqartoqassaaq. Tamatumani tusagassiorfitsigut aamma nalunaaruteqartoqassaaq. KNAPK aamma GE isumaqatigiipput.

**QAK:** Aalisarneq pillugu inatsit kiisalu nalunaarutit nutaat. Piffissaq sivikippallaarpoq. Nalunaarutit nutaat pakatsinarput. Aningaasaqarnikkut imaluunniit uumasoqassutsikkut illersorneqarsinnaanngillat. Siunissamut ungasinnerusumut nalunaarusiortarnissap isiginiarneqarnera amigaataavoq.

**QAK:** Eqqortuuvoq, Aalisarneq pillugu siunnersuisoqatigiit oqaaseqaammik saqqummiussisariaqarput. KNAPK, QAK aamma GE.

**Nusuka:** Oqaatigineqartunik tapersiivugut.

**KNAPK:** Oqaaseqaatigineqartussaq pillugu kattuffiit akornanni suleqatigiinnissaq taperserparput. Kinguneqaataasussanik naatsorsuineq naak? Isornartorsiuinermik saqqummiussisariaqarpugut. Ilaasortagut toqqissisimanngillat. Oqaaseqaatissaq suleqatigiissutigissavarput.

1. **Inuiaqatigiinnut oqariartuutit**

**QAK:** Naalakkersuisunut oqaaseqaat, tusagassiorfinnut nalunaarutitut aamma nassiunneqassaaq.

1. **Aalisarneq pillugu Siunnersuisooqatigiit tulliani ataatsimiinnissaat**

Ataatsimiinnissaq tulleq januarip qiteqqunnerani / januarimi sapaatit akunnerisa pingajuanni ingerlanneqassaaq.

1. **Siunnersuutit § 6, imm. 4 naapertorlugu.**

Soqanngilaq.

1. **Tamalaat**

**NIPNAN:** Immap naqqanik aqutsinermut pilersaarut, aqutsinermut pilersaarutip annerpaartaa naammassereerpoq, maleruagassanut tunngasortaa amigaataavoq kiisalu saniatigut pisat pillugu nalunaarut aamma aalisarnermi teknikkikkut maleruagassat ataqatigiissarneqarput. Isummersuutinik saqqummiussisartussamik suleqatigiissitamik pilersitsissaagut.